Tatoeba sentences — language code: lat
Deus Abraham et Deus Nachor iudicent inter nos. Iuravit Iacob per Timorem patris sui Isaac; immolatisque victimis in monte, vocavit fratres suos, ut ederent panem. Qui cum comedissent, pernoctaverunt in monte.
Laban vero de nocte consurgens osculatus est filios et filias suas et benedixit illis reversusque est in locum suum.
Decretum: Ugros eliminandos esse.
Iacob quoque abiit itinere, quo cœperat, fueruntque ei obviam angeli Dei.
Quos cum vidisset, ait: "Castra Dei sunt hæc”; et appellavit nomen loci illius Mahanaim (id est Castra).
Misit autem nuntios ante se ad Esau fratrem suum in terram Seir, in regionem Edom.
Præcepitque eis dicens: Sic loquimini domino meo Esau: "Hæc dicit servus tuus Iacob: 'Apud Laban peregrinatus sum et fui usque in præesentem diem. Habeo boves et asinos, oves et servos atque ancillas; mittoque nunc legationem ad dominum meum, ut inveniam gratiam in conspectu tuo'".
Reversique sunt nuntii ad Iacob dicentes: Venimus ad Esau fratrem tuum, et ecce properat in occursum tibi cum quadringentis viris.
Timuit Iacob valde et perterritus divisit populum, qui secum erat, greges quoque et oves et boves et camelos in duas turmas dicens: Si venerit Esau ad unam turmam et percusserit eam, alia turma, quæ reliqua est, salvabitur.
Dixitque Iacob: Deus patris mei Abraham et Deus patris mei Isaac, Domine, qui dixisti mihi: "Revertere in terram tuam et in locum nativitatis tuæ, et benefaciam tibi", minor sum cunctis miserationibus et cuncta veritate, quam explesti servo tuo.
In baculo meo transivi Iordanem istum et nunc cum duabus turmis regredior. Erue me de manu fratris mei, de manu Esau, quia valde eum timeo; ne forte veniens percutiat matrem cum filiis.
Tu locutus es quod bene mihi faceres et dilatares semen meum sicut arenam maris, quæ præ multitudine numerari non potest.
Mansit ibi nocte illa et sumpsit de his, quæ habebat, munera Esau fratri suo: capras ducentas, hircos viginti, oves ducentas et arietes viginti, camelos fetas cum pullis suis triginta, vaccas quadraginta et tauros decem, asinas viginti et pullos earum decem.
A Domino factum est illud, et est mirabile in oculis meis.
Fere recte dicitur.
Et misit per manus servorum suorum singulos seorsum greges dixitque pueris suis: “Antecedite me, et sit spatium inter gregem et gregem”.
Et præcepit priori dicens: Si obvium habueris Esau fratrem meum, et interrogaverit te: "Cuius es?" et "Quo vadis?" et "Cuius sunt ista, quæ sequeris?", respondebis: "Servi tui Iacob; munera misit domino meo Esau. Ipse quoque post nos venit”.
Non possum!
Similiter mandata dedit secundo ac tertio et cunctis, qui sequebantur greges, dicens: "Iisdem verbis loquimini ad Esau, cum inveneritis eum, et addetis: Ipse quoque servus tuus Iacob iter nostrum insequitur". Dixit enim: Placabo illum muneribus, quæ præcedunt, et postea videbo faciem eius: forsitan propitiabitur mihi.
Præcesserunt itaque munera ante eum, ipse vero mansit nocte illa in castris.